|  |  |
| --- | --- |
|  | Patvirtinta  Šaukėnų Vlado Pūtvio – Putvinskio  gimnazijos direktoriaus pavaduotojo,  pavaduojančio direktorių 2024-03-01  įsakymu Nr. V-30 |

**ŠAUKĖNŲ VLADO PŪTVIO – PUTVINSKIO GIMNAZIJOS VISUOMENĖS SVEIKATOS PRIEŽIŪROS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Remiantis Kelmės rajono savivaldybės tarybos 2020 m. vasario 20 d. sprendimu Nr. T-66 „Dėl visuomenės sveikatos priežiūros organizavimo Kelmės rajono mokyklose tvarkos aprašo“ šio tvarkos aprašo (toliau – Aprašas) paskirtis – nustatyti visuomenės sveikatos priežiūros Šaukėnų Vlado Pūtvio – Putvinskio gimnazijos (toliau – mokykla) tikslą, uždavinius, organizavimą, visuomenės sveikatos priežiūros specialisto (toliau – specialistas) funkcijas, teises ir pareigas.

2. Šis Aprašas reglamentuoja visuomenės sveikatos priežiūros paslaugas, teikiamas mokyklose mokiniams, ugdomiems pagal ikimokyklinio, priešmokyklinio, pradinio, pagrindinio ir vidurinio ugdymo programas.

3. Mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas (toliau – mokinys), visuomenės sveikatos priežiūrą vykdo Kelmės rajono savivaldybės visuomenės sveikatos biuras (toliau – VSB).

4. Visuomenės sveikatos priežiūros organizavimas grindžiamas bendradarbiavimu tarp VSB ir Kelmės rajono savivaldybės mokyklų.

5. Visuomenės sveikatos priežiūrą mokyklose vykdo specialistas, atitinkantis Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo, patvirtinto Lietuvos Respublikos sveikatos apsaugos ministro 2007 m. rugpjūčio 1 d. įsakymu  
Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“, nustatytus kvalifikacinius reikalavimus.

6. Valstybės biudžeto lėšos, reikalingos savivaldybės teritorijoje esančiose mokyklose ugdomų mokinių visuomenės sveikatos priežiūrai, apskaičiuojamos Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos, patvirtintos Lietuvos Respublikos sveikatos apsaugos ministro 2013 m. spalio 11 d. įsakymu Nr. V-932 „Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo“, nustatyta tvarka.

7. Apskaičiuojant specialistų pareigybių poreikį, į bendrą mokinių skaičių įskaitomi visi pagal Aprašo 3 punkte nurodytas ugdymo programas ugdomi mokiniai.

8. Sprendimą dėl konkretaus specialistų pareigybių skaičiaus VSB, atsižvelgdama į skiriamus valstybės biudžeto asignavimus visuomenės sveikatos priežiūros funkcijoms vykdyti, priima savivaldybė.

9. Šiame Apraše vartojamos sąvokos:

9.1. ***mokinio savirūpa*** – tai mokinio, sergančio lėtine liga, ugdomas(is) gebėjimas saugoti sveikatą, prisitaikyti prie aplinkos sąlygų, apsisaugoti nuo komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar specialistų komanda[[1]](#footnote-1).

**II SKYRIUS**

**VISUOMENĖS SVEIKATOS PRIEŽIŪROS MOKYKLOSE TIKSLAS IR UŽDAVINIAI**

10. Visuomenės sveikatos priežiūros mokyklose tikslas – saugoti ir stiprinti mokinių sveikatą, aktyviai bendradarbiaujant su mokinių tėvais (globėjais, rūpintojais), mokytojais, pagalbos mokiniui specialistais, mokyklos vaiko gerovės komisija.

11. Visuomenės sveikatos priežiūros mokyklose uždaviniai:

11.1. vykdyti mokinių sveikatos būklės stebėseną;

11.2. ugdyti mokinių sveikos gyvensenos įgūdžius;

11.3. vykdyti visuomenės sveikatos rizikos veiksnių stebėseną ir prevenciją mokyklose;

11.4. organizuoti mokiniams, sergantiems lėtinėmis neinfekcinėmis ligomis, mokinio savirūpai reikalingą pagalbą ugdymo įstaigoje[[2]](#footnote-2);

11.5 esant nepalankiai epidemiologinei situacijai organizuoti ėminių paėmimą ligos nustatymo tyrimui atlikti ir (ar) savitestavimą mokyklos bendruomenės nariams.

12. Specialistas visuomenės sveikatos priežiūros uždaviniams įgyvendinti mokykloje pasitelkia mokyklos bendruomenę.

**III SKYRIUS**

**VISUOMENĖS SVEIKATOS PRIEŽIŪROS MOKYKLOSE ORGANIZAVIMAS**

13. Visuomenės sveikatos priežiūra mokyklose vykdoma pagal mokyklos visuomenės sveikatos priežiūros veiklos planą (toliau – veiklos planas), kuris yra sudedamoji mokyklos strateginio plano ir metinio veiklos plano dalis.

14. Atsižvelgdamas į konkrečios mokyklos, savivaldybės bei šalies visuomenės sveikatos priežiūros poreikius ir prioritetus, specialistas kartu su mokyklos bendruomene parengia veiklos plano projektą, suderina jį su VSB direktoriumi ir pateikia mokyklos vadovui. Veiklos plane numatytos priemonės turi būti įtrauktos į VSB veiklos planą.

15. Specialistas kartu su mokyklos vadovu koordinuoja mokyklos bendruomenės veiklą stiprinant mokinių sveikatą. Mokyklosadministracija, mokyklos savivaldos institucijos, pedagogai ir švietimo pagalbos specialistai privalo bendradarbiauti su specialistu, vykdyti jo rekomendacijas dėl mokinio sveikatą tausojančio ir saugančio ugdymo organizavimo ir ugdymo aplinkų pritaikymo, jam paprašius teikti informaciją apie konkretaus mokinio ugdymo sąlygas, kartu nurodant mokinio vardą, pavardę, gimimo datą ir klasę.

16. Mokyklos vadovas turi nustatyti šias tvarkas:

16.1. mokinių apžiūros dėl asmens higienos (1 priedas);

16.2. mokyklos darbuotojų veiksmų, mokiniui susirgus ar patyrus traumą mokykloje, ir teisėtų mokinio atstovų informavimo apie mokykloje patirtą traumą ar ūmų sveikatos sutrikimą (2 priedas);

16.3. pirmosios pagalbos organizavimo (3 priedas);

16.4. pagalbos mokinio savirūpai pagal gydytojų rekomendacijas užtikrinimo (pvz., vaistų laikymo, išdavimo, naudojimo ir kt.), jeigu mokinys serga lėtine neinfekcine liga (4 priedas);

16.5. mokyklos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas (5 priedas).

17. Mokyklos vadovas ar darbuotojas, mokyklos vadovo įgaliotas tvarkyti asmens duomenis, siekdamas užtikrinti tinkamas sąlygas mokiniui dalyvauti ugdymo procese, privalo įvertinti iš specialistų gautas asmens sveikatos priežiūros įstaigų specialistų išvadas ir rekomendacijas. Gauti asmens duomenys (įskaitant sveikatos duomenis) naudojami komplektuojant fizinio aktyvumo ugdymo grupes ir užtikrinant mokiniui tinkamą fizinį krūvį, pritaikant maitinimą, parenkant mokiniui tinkamą vietą klasėje ir tinkamą jo ūgiui suolą, įgyvendinant skubios pagalbos priemones mokiniams, sergantiems lėtinėmis neinfekcinėmis ligomis.

18. Mokyklos vadovas ar darbuotojas, mokyklos vadovo įgaliotas tvarkyti asmens duomenis, privalo užtikrinti iš specialistų gautos informacijos, nurodytos Aprašo 17 punkte, konfidencialumą, neatskleisti, neperduoti šios informacijos ir nesudaryti sąlygų su ja susipažinti nė vienam asmeniui, kuris neturi teisės ja naudotis, ir saugoti šios informacijos konfidencialumą perėjus dirbti į kitas pareigas ar pasibaigus darbo santykiams.

**IV SKYRIUS**

**SPECIALISTO FUNKCIJOS, TEISĖS IR PAREIGOS**

19. Specialistų funkcijos mokyklose:

19.1. tvarkyti formoje Nr. 046/a „Medicininis pažymėjimas“, patvirtintoje Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei Privalomų sveikatos statistikos ataskaitų formų patvirtinimo“, nurodytus mokinio asmens, įskaitant sveikatos, duomenis, juos analizuoti;

19.2. rinkti, kaupti ir analizuoti stebėsenos (ne asmens) duomenis apie mokinių gyvenseną:

19.2.1. bendrus duomenis, pagal kuriuos negalima tiesiogiai ir (ar) netiesiogiai nustatyti asmens tapatybės;

19.2.2. apibendrintus socialinius ekonominius duomenis;

19.2.3. sveikatos elgsenos duomenis;

19.2.4. rizikingo elgesio duomenis;

19.2.5. subjektyvaus vertinimo duomenis;

19.3. teikti išvadas ir pasiūlymus dėl mokinių sveikatos būklės mokyklos bendruomenei (ne rečiau kaip 1 kartą per metus);

19.4. su bent vienu mokinio, pradėjusio lankyti mokyklą ir ugdomo pagal ikimokyklinio, priešmokyklinio ir pradinio ugdymo programas, tėvu (globėju, rūpintoju) aptarti mokinio sveikatos stiprinimo ir saugos poreikį, o kitų mokinių – pagal poreikį;

19.5. identifikuoti mokinių sveikatos stiprinimo ir sveikatos žinių poreikį, sveikatos raštingumo lygį atsižvelgiant į jų amžiaus tarpsnius;

19.6. mokyklos aplinkoje identifikuoti visuomenės sveikatos rizikos veiksnius;

19.7. teikti siūlymus dėl mokinių sveikatos stiprinimo ir mokyklos aplinkos sveikatinimo priemonių įtraukimo į mokyklos strateginius veiklos planus mokyklos administracijai (ne rečiau kaip vieną kartą per metus);

19.8. organizuoti mokinių sveikatos stiprinimo priemonių ir mokyklos aplinkos sveikatinimo priemonių įgyvendinimą ir įgyvendinti jas pagal kompetenciją;

19.9. dalyvauti planuojant ir įgyvendinant Sveikatos ir lytiškumo ugdymo bei rengimo šeimai bendrąją programą ar kitą sveikatos ugdymo veiklą mokykloje;

19.10. teikti sveikatos žinias mokyklos bendruomenei apie sveikatos išsaugojimą bei sveikatos stiprinimo būdus, mokyti pritaikyti jas praktiškai;

19.11. teikti ir (ar) koordinuoti pirmosios pagalbos teikimą mokykloje;

19.12. tikrinti mokinių asmens higieną;

19.13. padėti mokyklai įgyvendinti asmens sveikatos priežiūros specialistų rekomendacijas mokiniams, sergantiems lėtinėmis neinfekcinėmis ligomis;

19.14. planuoti ir taikyti užkrečiamųjų ligų ir jų plitimo profilaktikos priemones pagal kompetenciją;

19.15. dalyvauti įgyvendinant užkrečiamosios ligos židinio ar protrūkio kontrolės priemones;

19.16. konsultuoti mokyklos ar maitinimo paslaugų teikėjų darbuotojus, atsakingus už mokinių maitinimą, sveikos mitybos ir maisto saugos klausimais;

19.17. prižiūrėti mokinių maitinimo organizavimo atitiktį Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“, nustatytiems reikalavimams;

19.18. dalyvauti mokyklos vaiko gerovės komisijos veikloje ir įsivertinant mokyklos veiklą.

20. Specialistas iš mokyklos administracijos, mokyklos savivaldos institucijų, pedagogų ir švietimo pagalbos specialistų turi teisę gauti savo funkcijoms vykdyti reikalingą informaciją apie konkretaus mokinio ugdymo sąlygas, kartu nurodant mokinio vardą, pavardę, gimimo datą ir klasę.

21. Specialisto pareigos:

21.1. užtikrinti asmens duomenų konfidencialumą, neatskleisti, neperduoti ir nesudaryti sąlygų susipažinti su asmens duomenimis nė vienam asmeniui, kuris neturi teisės jais naudotis, ir saugoti asmens duomenų paslaptį perėjus dirbti į kitas pareigas ar pasibaigus darbo santykiams;

21.2. įtarus, kad mokinys patiria psichologinį, fizinį, seksualinį smurtą ar kitus vaiko teisių pažeidimus, nedelsiant žodžiu apie tai informuoti mokyklos vadovą, vėliau informaciją pateikti raštu mokyklos bei VSB vadovui;

21.3. laiku ir kokybiškai atlikti numatytas funkcijas, vadovautis profesinės etikos principais;

21.4. pateikti mokyklos vadovui ar darbuotojui, mokyklos vadovo įgaliotam tvarkyti asmens duomenis, Aprašo 17 punkte nurodytą informaciją (ne vėliau kaip iki einamųjų metų spalio 1 d. ir vėliau pagal poreikį) bei koordinuoti asmens sveikatos priežiūros įstaigų specialistų rekomendacijų įgyvendinimą;

21.5. tvarkyti mokinio asmens, įskaitant sveikatos, duomenis Vaikų sveikatos stebėsenos informacinėje sistemoje;

21.6. tobulinti kvalifikaciją.

**V SKYRIUS**

**BAIGIAMOSIOS NUOSTATOS**

22. Patvirtintas veiklos planas bei jo vykdymo ataskaita skelbiami mokyklos interneto svetainėje.

23. Mokyklos vadovas turi užtikrinti galimybę specialistui naudotis elektros, telefoninio ryšio, informacinių technologijų paslaugomis (prieiga prie interneto).

\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

1 priedas

**MOKINIŲ APŽIŪROS DĖL ASMENS HIGIENOS TVARKA**

1. Švaros bei asmens higienos tikrinimų tvarkos aprašu siekiama užtikrinti nepilnamečių vaikų teisę į sveiką ir saugią aplinką, rizikos veiksnių, galinčių sukelti užkrečiamas ligas, šalinimą.

2. Tėvai privalo vaikus išleisti į mokyklą tvarkingai apsirengusius, neprieštarauti mokyklos organizuojamiems vaiko sveikatos, asmeninės higienos patikrinimams, nepažeidžiant vaiko orumo ir teisės į privatumą.

3. Mokinių asmens higienos švaros patikrinimą, nepažeidžiant vaiko teisių, atlieka visuomenės sveikatos priežiūros specialistas:

3.1. pagal poreikį, jei toje klasėje buvo aptikta pedikuliozės ar kitų užkrečiamųjų ligų atvejų, prašo klasės mokytojas ar gaunama signalų iš tėvų;

3.2. vaikas, kurio galvos plaukuose rasta utėlių, neturi būti tuoj pat atskirtas nuo kitų vaikų, be to, jis gali likti ugdymo įstaigoje iki dienos pabaigos.

4. Esant pedikuliozės ar kitų užkrečiamų ligų padažnėjimo atvejams mokyklos patalpose atliekami papildomi valymo darbai su užkratą naikinančiomis buitinėmis valymo priemonėmis;

5. Esant pedikuliozės atvejui tėvai informuojami individualiai ir konfidencialiai: VSP specialistas praneša mokyklos administracijai. Apie pedikuliozės atvejį tėvai informuojami, klasės auklėtojo ar socialinio pedagogo.

6. Mokinys utėlių naikinimo metu negali lankyti mokyklos, į mokyklą grįžta tik visiškai išnaikinus utėles, t.y., kai nerandama nei utėlių, nei glindų.

7. Jei tėvai ar globėjai nesutinka geranoriškai spręsti problemos, mokyklos VG komisija ar mokyklos vadovai pagalbos gali kreiptis į seniūnijos socialinius darbuotojus ar pareikalauti iš tėvų raštiško patvirtinimo, kuriame būtų nurodyta, kokiomis priemonėmis ir kada buvo naikinamos utėlės.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

2 priedas

**UGDYMO ĮSTAIGOS DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR TEISĖTŲ VAIKO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR ŪMIŲ SVEIKATOS SUTRIKIMŲ TVARKA**

1. Vaikui susirgus ugdymo įstaigoje:

1.1. atsakingas pedagogas apie vaiko sveikatos būklę nedelsdamas informuoja vaiko tėvus/globėjus, ugdymo įstaigoje esantį sveikatos priežiūros specialistą ir klasės auklėtoją;

1.2. sveikatos priežiūros specialistas įvertina, ar vaikas gali toliau dalyvauti kasdienėje veikloje;

1.3. vaikui susirgus, jis paguldomas ramioje vietoje (pvz. sveikatos priežiūros kabinete) ir stebimas iki atvyks tėvai/globėjai;

1.4. nesant sveikatos priežiūros specialisto, vaikas paguldomas ramioje vietoje (miegamajame, sveikatos priežiūros kabinete ar kitoje vietoje) ir stebimas iki atvyks teisėti vaiko atstovai;

1.5. jei kyla įtarimų, kad vaikas serga užkrečiamąja liga, jis atskiriamas nuo kitų vaikų ir stebimas iki atvyks tėvai/globėjai;

1.6. esant būtinumui ar sunkesniam negalavimui, atsakingas pedagogas ar sveikatos priežiūros specialistas informuoja administraciją, kuri nedelsdama kviečia greitąją medicinos pagalbą.

2. Vaiką pasiimti iš ugdymo įstaigos būtina:

2.1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies);

2.2. vaiko liga riboja jo dalyvavimą ugdymo veikloje;

2.3. vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;

2.4. vaiko liga kelia pavojų kitų vaikų ir darbuotojų sveikatai.

3. Pedagogo veiksmai ugdymo įstaigoje įvykus nelaimingam atsitikimui:

3.1. nepalieka vaiko be priežiūros;

3.3. informuoja sveikatos priežiūros specialistą;

3.3. suteikia pirmąją pagalbą (nesant sveikatos priežiūros specialisto);

3.4. informuoja tėvus (globėjus, įtėvius), ugdymo įstaigos vadovą.

3.5. jei reikia kviečia greitąją medicinos pagalbą;

4. Sveikatos priežiūros specialisto veiksmai ugdymo įstaigoje įvykus nelaimingam atsitikimui:

5.1. įvertina nukentėjusiojo būklę;

5.2. suteikia pirmąją pagalbą;

5.3.informuoja klasės auklėtoją, administraciją, kuri informuoja tėvus/globėjus, jei reikia kviečia greitąją medicinos pagalbą;

5.4. nepalieka nukentėjusiojo be priežiūros.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

3 priedas

**PIRMOS PAGALBOS ORGANIZAVIMO TVARKA**

1. Už vaikų ugdymą ir priežiūrą atsakingas pedagoginis darbuotojas ar sveikatos priežiūros specialistas ūmiai susirgus vaikui ar įvykus nelaimingam atsitikimui, nedelsdamas suteikia pirmąją pagalbą bei informuoja mokyklos administraciją, kuri informuoja vaiko tėvus/globėjus.

2. Esant būtinumui kviečia greitąją medicinos pagalbą.

3. Jei iškvietus greitąją medicinos pagalbą nukentėjusio vaiko tėvai /globėjai nepasiekiami, ugdymo įstaigos vadovo įgaliotas asmuo lydi nukentėjusį vaiką į ligoninę ar kitą sveikatos priežiūros įstaigą ir lieka su juo, kol atvyks vaiko tėvai/ globėjai.

4. Vadovaujantis higienos normomis HN-21:2011[[3]](#footnote-3) ir HN- 5:2010[[4]](#footnote-4), numatytose vietose turi būti pirmosios pagalbos rinkiniai, surašyti tarnybų telefonai, į kurias reikia kreiptis įvykus nelaimingam atsitikimui ar kitai situacijai, reikalaujančiai neatidėliotinų veiksmų.

5. Pirmosios pagalbos rinkiniai turi būti matomoje vietoje, ir lengvai pasiekiami atsitikus nelaimei.

6. Vaikus prižiūrintys ir ugdantys pedagogai turi turėti tėvų (globėjų, įtėvių) adresus ir telefono numerius, kad esant reikalui susisiektų.

7. Sveikatos priežiūros specialistas kartą metuose peržiūri ar pedagogai yra išklausę pirmos pagalbos mokymo kursus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

4 priedas

**PAGALBOS MOKINIO SAVIRŪPAI PAGAL GYDYTOJŲ REKOMENDACIJAS UŽTIKRINIMO (PVZ., VAISTŲ LAIKYMO, IŠDAVIMO, NAUDOJIMO IR KT.), JEIGU MOKINYS SERGA LĖTINE NEINFEKCINE LIGA TVARKA**

1. Mokinio, sergančio LNL, savirūpos įgyvendinimo procese dalyvauja mokinys, tėvai

(globėjai, rūpintojai), Mokyklos vadovas ar jo įgaliotas atstovas, Mokyklos visuomenės sveikatos specialistas, mokinį ugdantys mokytojai.

2. Savirūpos procesas organizuojamas atsižvelgiant į mokinio poreikius ir tikslias gydytojų

rekomendacijas pagal mokinio tėvų (globėjų, rūpintojų) ir Mokyklos darbuotojo parengtą savirūpos planą (1 priedas).

3. Savirūpos procesas Mokykloje organizuojamas, jei:

3.1. Mokinys, mokinio tėvai (globėjai, rūpintojai) raštu praneša Mokyklai apie esantį /atsiradusį savirūpos organizavimo poreikį mokiniui.

3.2.Mokyklos visuomenės sveikatos specialistas apie savirūpos poreikį mokiniui gauna, analizuodamas mokinio sveikatos duomenis vaikų sveikatos stebėsenos informacinė sistemoje (VSS IS) .

4. Savirūpos proceso organizavimo eiga:

4.1 Mokyklos visuomenės sveikatos specialistas sužinojęs apie LNL atvejį, susisiekia su

Mokinio tėvais (globėjais, rūpintojais) ir informuoja apie individualaus savirūpos plano sudarymo galimybę.

4.2. Gavus pritarimą iš Mokinio tėvų (globėjų, rūpintojų), sudaromas individualus savirūpos planas pagal tiksliai, aiškiai išdėstytas gydytojo rekomendacijas bei tėvų išsakytus lūkesčius.

4.3.Numatomas sutikimas dėl pirmosios pagalbos suteikimo, vaistų vartojimo (esant poreikiui) ugdymo įstaigoje, lėtine neinfekcine liga sergančiam vaikui.

4.4. Tėvai (globėjai, rūpintojai) gali atsisakyti savirūpos mokiniui organizavimo, atsisakymą

išreikšdami raštiškai (2 priedas).

5.Rekomendacijų originalas laikomas pas visuomenės sveikatos specialistą kabinete ir kitoje direktoriaus paskirtoje vietoje.

6. Gydytojo paskirti, sergančio vaiko vaistai laikomi vaistų spintoje esančioje pas visuomenės sveikatos specialistą arba atsakingo pedagogo priežiūroje, taip, kad nepaimtų kiti vaikai.

7. Visuomenės sveikatos specialistas ar kitas atsakingas asmuo (pedagogas) pateikia vaikui vaistus tik tą laikotarpį, kuris yra rekomenduotas gydytojo rekomendacijoje ir tik taip kaip nurodyta.

8. Planas suderinamas su Mokyklos visuomenės sveikatos specialistu ir Mokyklos vadovo paskirtu asmeniu bei įsakymu tvirtinamas Mokyklos vadovo.

10.Visuomenės sveikatos specialistas sudaro sąrašą asmenų, kurie dalyvauja konkretaus mokinio individualaus savirūpos plano įgyvendinime.

11. Visuomenės sveikatos specialistas supažindina į mokinio savirūpos plano įgyvendinimą įtrauktus mokyklos darbuotojus su informacija, apie LNL sergantį vaiką bei būtiną skubios poreikį atvejui esant.

12. Suderintas ir patvirtintas individualus savirūpos planas tampa mokymo sutarties neatsiejama dalimi.

13. Planas gali būti koreguojamas pasikeitus mokinio sveikatos būklei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

5 priedas

**MOKYKLOS DARBUOTOJŲ VEIKSMŲ, ĮTARUS MOKINĮ VARTOJUS ALKOHOLĮ, TABAKĄ AR KITAS PSICHIKĄ VEIKIANČIAS MEDŽIAGAS TVARKA**

1. Mokykloje mokyklos darbuotojams įtarus mokinį vartojus alkoholį, tabaką ar kitas psichiką veikiančias medžiagas, informuoja socialinį pedagogą, jam nesant direktoriaus pavaduotoją ugdymui.

2. Socialinio pedagogo/ direktoriaus pavaduotojo ugdymui veiksmai gavus informaciją apie tabaką vartojusį mokinį:

2.1. individualus pokalbis su mokiniu, dalyvaujant mokyklos administracijai;

2.2. informuojami mokinio tėvai;

2.3. raštiškai informuojamas Kelmės policijos komisariatas, kartu su daiktiniais įrodymais.

3. Socialinio pedagogo/ direktoriaus pavaduotojo ugdymui veiksmai gavus pakartotiną

informaciją apie tabaką vartojusį mokinį:

3.1. informuojami mokinio tėvai, mokyklos vadovas;

3.2. vaikas ir tėvai kviečiami į pokalbį mokykloje;

3.3. Mokinys perduodamas Kelmės policijos komisariatui.

4. Mokyklos darbuotojo veiksmai ugdymo įstaigoje pastebėjus alkoholiu ar kitomis psichiką veikiančiomis medžiagomis apsinuodijusį mokinį:

4.1. nepalieka vaiko be priežiūros, atskiria jį nuo kitų vaikų, kol atvyks tėvai;

4.2. informuoja sveikatos priežiūros specialistą;

4.3. suteikia pirmąją pagalbą, nesant sveikatos priežiūros specialistui mokykloje;

4.4. jei reikia kviečia greitąją medicinos pagalbą.

4.5. raštiškai informuojamas Kelmės policijos komisariatas.

5. Mokiniui, kuris vartojo alkoholį, tabaką ir kitas psichiką veikiančias medžiagas, mokyklos psichologas, socialinis pedagogas, sveikatos priežiūros specialistas teikia pagalbą vadovaujantis Kelmės rajono administracijos vaiko gerovės komisijos įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Visuomenės sveikatos priežiūros organizavimo tvarkos aprašo |

6 priedas

**ĖMINIŲ PAĖMIMO LIGOS NUSTATYMO TYRIMUI ATLIKTI IR (AR) SAVITESTAVIMO ORGANIZAVIMO TVARKA**

1. Esant nepalankiai epidemiologinei situacijai organizuoti ėminių paėmimą ligos nustatymo tyrimui atlikti ir (ar) savitestavimą mokyklos bendruomenės nariams.“
2. Savitestavimą atlieka pats mokinys ar kitas mokyklos bendruomenės narys, prižiūrimas visuomenės sveikatos specialisto ir instruktuoto mokyklos vadovo paskirto (-ų) atsakingo (-ų) asmens (-ų).
3. Ėminių paėmimas ligos nustatymo tyrimui atlikti ir (ar) savitestavimas mokykloje atliekamas pagal sveikatos apsaugos ministro patvirtintą tyrimo metodą.“
4. Mokyklos vadovas, įvertinęs Mokykloje besimokančių mokinių skaičių, atsižvelgęs į mokykloje galiojantį visuomenės sveikatos priežiūrą vykdančio visuomenės sveikatos specialisto etatinį normatyvą ir sveikatos apsaugos ministro patvirtintą ėminių paėmimo ligos nustatymo tyrimui atlikti ir (ar) savitestavimo metodą bei savivaldybės visuomenės sveikatos biuro, vykdančio sveikatos priežiūrą mokykloje, siūlymą, paskiria darbuotoją (-us), kuris kartu su visuomenės sveikatos specialistu prižiūri mokinių ar kitų bendruomenės narių atliekamą ėminių paėmimą ligos nustatymo tyrimui atlikti ir (ar) savitestavimą.“
5. Visuomenės sveikatos specialistas iš mokyklos administracijos, mokyklos savivaldos institucijų, pedagogų ir švietimo pagalbos specialistų turi teisę gauti savo funkcijoms vykdyti reikalingą informaciją apie konkretaus mokinio ugdymo sąlygas, kartu nurodant mokinio vardą, pavardę, gimimo datą ir klasę. Siekiant užtikrinti tinkamą užkrečiamųjų ligų ir jų plitimo profilaktikos priemonių taikymą ir dalyvaujant įgyvendinant užkrečiamosios ligos židinio ar protrūkio kontrolės priemones, visuomenės sveikatos specialistas iš mokyklos administracijos be kitų šiame punkte nurodytų asmens duomenų turi teisę gauti ir mokinio asmens kodą.“
6. Dėl savikontrolės testų mokinys ar kitas mokyklos bendruomenės narys gali kreiptis į visuomenės sveikatos specialistą arba į kitą mokyklos vadovo paskirtą asmenį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Mokinio savirūpos įgyvendinimo procese dalyvauja mokinys, jo tėvai (globėjai, rūpintojai), visuomenės sveikatos specialistas, mokyklos vadovas ar jo įgaliotas atstovas, mokinį ugdantys mokytojai ir kiti švietimo pagalbos specialistai. [↑](#footnote-ref-1)
2. Pagalba mokinio savirūpai organizuojama atsižvelgiant į mokinio poreikius ir gydytojų rekomendacijas pagal mokinio tėvų (globėjų, rūpintojų) prašymą ir sudarant Mokymo sutartį. [↑](#footnote-ref-2)
3. Higienos norma HN- 21:2011 ,, Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10d. įsakymu Nr. V-773 [↑](#footnote-ref-3)
4. Higienos norma HN- 75:2010 ,,Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V - 313 [↑](#footnote-ref-4)